Budžeta un finanšu (nodokļu) komisija

Likumprojekts (steidzams) otrajam lasījumam

**Grozījums Informācijas tehnoloģiju drošības likumā**

**(Nr.911/Lp11)**

|  |  |  |  |  |  |
| --- | --- | --- | --- | --- | --- |
| **Spēkā esošā redakcija** | Pirmā lasījuma redakcija | **Nr.** | **Priekšlikumi**  **(2)** | **Ministru kabineta atzinums** | **Komisijas atzinums** |
|  | Izdarīt Informācijas tehnoloģiju drošības likumā (Latvijas Vēstnesis, 2010, 178.nr.; 2012, 179.nr.) šādu grozījumu: | 1 |  |  |  |
| **10.pants. Nacionālā informācijas tehnoloģiju drošības padome**  Lai koordinētu ar informācijas tehnoloģiju drošību saistīto uzdevumu un pasākumu plānošanu un veikšanu, Ministru prezidents izveido Nacionālo informācijas tehnoloģiju drošības padomi, kuras darbību nodrošina vadošā valsts pārvaldes iestāde sakaru nozarē. | Izteikt 10.pantu šādā redakcijā:  "**10.pants. Nacionālā informācijas tehnoloģiju drošības padome**  Lai koordinētu ar informācijas tehnoloģiju drošību saistītās politikas izstrādi, kā arī attiecīgu uzdevumu un pasākumu plānošanu un īstenošanu, Ministru prezidents izveido Nacionālo informācijas tehnoloģiju drošības padomi, kuras darbību nodrošina vadošā valsts pārvaldes iestāde sakaru nozarē. | **1**  **2** | ***Saeimas Aizsardzības, iekšlietu un korupcijas novēršanas komisija:***  Aizstāt likumprojektā paredzētā 10. panta redakcijā vārdu „sakaru” ar vārdu „aizsardzības”.  ***Saeimas Juridiskais birojs:***  Vēršam komisijas uzmanību, ka atbilstoši likumprojekta anotācijai likumprojekta iesniegšanas mērķis ir mainīt atbildīgo iestādi, kas atbild par Nacionālās informācijas tehnoloģiju padomes daru, no vadošās iestādes sakaru nozarē uz vadoši iestādi aizsardzības nozarē. Tomēr likumprojektā piedāvātais grozījumu teksts šajā jautājumā neatšķiras no likuma spēkā esošās redakcijas un paredz saglabāt vadošo iestādi sakaru nozarē kā atbildīgo par attiecīgās padomes darbu. Tāpat norādām, ka likumprojektam nav noteikts spēkā stāšanās laiks. Likumprojekta stāšanās spēkā vispārējā kārtībā nozīmētu tā darbību jau pirms 2014. gada 1. janvāra. |  |  |